Diari Oficial de la Generalitat Valenciana


Sumari del DOGV 2068, del 15-07-1993 (1993/828656)

ORDRE de 7 de juny de 1993, de la Conselleria d'Agricultura i Pesca, per la qual regula l'activitat de marisqueig de la rossellona, la tellerina i l'ou al litoral de la Comunitat Valenciana.
----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/06/07/(1)/dof/vci/html**

### Dades del document

Número de DOGV
:   2068

Data del DOGV
:   15-07-1993

Secció del DOGV
:   DISPOSICIONS GENERALS

Número del document
:   1993/828656


Data del document
:   07-06-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 7 de juny de 1993, de la Conselleria d'Agricultura i Pesca, per la qual regula l'activitat de marisqueig de la rossellona, la tellerina i l'ou al litoral de la Comunitat Valenciana.  
La necessitat d'aconseguir una explotació racional dels mol·luscos bivalves al litoral de la Comunitat Valenciana i la de restringir aquesta activitat limitant-la a l?exercici professional, aconsellen d'adoptar una normativa específica sobre les espècies de rossellona, tellerina i ou, preparada sobre la base dels estudis que sobre els bancs naturals d'aquests mol·luscos ha realitzat la Conselleria d'Agricultura i Pesca en aquests darrers anys.  
La regulació s'adopta a l?empara i d'acord amb la Llei 59/1969, de 30 de juny, d'Ordenació Marisquera, amb la participació de les confraries de pescadors de la Comunitat Valenciana.  
Per això, a proposta del Director General de Pesca i Relacions Agràries,  
ORDENE  
Article primer  
Es regirà pel que disposa aquesta ordre l'activitat de marisqueig, en tot el territori de la Comunitat Valenciana, de la rossellona (Chamelea gallina), la tellerina (Donax trunculus) i l?ou (Mactra corallina).  
Article segon  
1. La captura des de l'embarcació dels mol·luscos a que es refereix aquesta disposició només podrà realitzar-se amb l'art anomenat de rastell, que podrà tenir una amplària màxima exterior en la boca d'entrada de 75 centímetres, i s'autoritzarà exclusivament un màxim de quatre rastells per embarcació.  
Resta prohibit en l?exercici del marisqueig l'arrossegament per la popa.  
2. Els rastells emprats per al marisqueig en la modalitat de peu tindran una amplària màxima exterior en la boca d'entrada de 85 centímetres.  
3. La base de la boca d'aquests arts durà una fila de pues o dents.  
Article tercer  
1. El marisqueig s'exercitarà en exclusiva, i es prohibeix la pràctica simultània amb qualsevol altra activitat pesquera.  
2. En les embarcacions des de les quals es realitze el marisqueig no podran dur-se útils o arts la utilització dels quals no estiga permesa.  
Article quart  
1. Totes les rossellones capturades o recollides hauran de tamisar-se obligatòriament a bord de les embarcacions, amb sedàs o tamís de planxa metàl·lica perforada amb orificis circulars de 19 mil·límetres de diàmetre com a mínim.  
2. Totes les tellerines capturades o recollides hauran de tamisar-se obligatòriament a bord de l?embarcació o en la platja mateix si s'hi han extret amb rastell, amb un sedàs de planxa metàl·lica Perforada amb orificis circulars de 14 mil·límetres de diàmetre com a mínim.  
3. Es prohibeix la comercialització dels exemplars de rossellona o tellerina que passen a través dels respectius sedassos a què es refereixen els dos apartats anteriors.  
Aquests exemplars es tomaran immediatament a la mar.  
Article cinquè  
Només podran realitzar-se, com a màxim, les captures diàries següents de rossellona i tellerina, independentment de la proporció entre ambdues espècies:  
a) 35 kg per pescador de marisc a peu.  
b) 65 kg per embarcació amb dos tripulants.  
c) 90 kg per embarcació amb tres tripulants.  
d) 125 Kg per embarcació amb quatre tripulants.  
Article sisé  
L'activitat marisquera es podrà exercir al llarg dels dies laborables de dilluns a divendres, en una jornada màxima de nou hores. La Direcció General de Pesca i Relacions Agràries fixarà anualment l?horari, a proposta o dida la Federació Provincial de Confraries de Pescadors.  
Article setè  
Es limita a vint-i-cinc el nombre màxim de carnets de marisqueig a peu que concedirà la Conselleria d'Agricultura i Pesca, d'acord amb l'Ordre de 15 de setembre de 1988, als membres de cada confraria de pescadors.  
Article vuitè  
1. Les infraccions al que es disposa en aquesta ordre se sancionaran d'acord amb la legislació vigent.  
2. A les seus de les confraries de pescadors i altres organitzacions pesqueres hi haurà a disposició de les autoritats i agents d'inspecció cadascun dels models de sedassos homologats per la Conselleria d'Agricultura i Pesca, les mesures dels quals s'indiquen en l'article quart d'aquesta disposició.  
DISPOSICIONS FINALS  
Primera  
Faculte la Direcció General de Pesca i Relacions Agràries perquè dicte les disposicions necessàries per al desplegament i aplicació d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 7 de juny de 1993  
El Conseller d'Agricultura i Pesca   
LLUIS FONT DE MORA I MONTESINOS


Còpia Permalink ELI